BOOKING
E-post-mal med struktur
Bruk denne malen som utgangspunkt for dine booking-henvendelser. Bytt ut det som står i [hakeparentes].
Første henvendelse
TIL
[Navn på bookingansvarlig]  ·  [e-postadresse]
EMNEFELT
[Artistnavn] — [hva du vil] til [sted] i [måned]?
Eksempel: «Three Brothers Band — release-turné til Hula Scene i april?»
ÅPNING (HVEM – HVA – NÅR)
Hei [fornavn],
Jeg heter [ditt navn] og spiller i [gruppenavn / sjanger]. [Kort om hva du vil — konsert, turné, festivaldato], og lurer på om dere har ledige datoer i [måned/periode].
MIDTDEL (HVORFOR)
[1–3 setninger om det mest relevante: nytt album, gode anmeldelser, tidligere utsolgte konserter, streaming-tall, spesielle samarbeid. Velg det som betyr noe for akkurat denne mottakeren.]
Pressepakken vår finner du her:
[lenke til pressepakken]
KONKRET FORESPØRSEL
[Hvilke datoer eller perioder er aktuelle? Har du allerede booket andre konserter i nærheten — nevn det, det gir mottakeren et godt rammeverk.]
AVSLUTNING
Ser fram til å høre fra deg!
Med vennlig hilsen
SIGNATUR
[Fullt navn]
[Artist- eller gruppenavn]
+47 [mobilnummer]  ·  [e-postadresse]
[nettsted eller pressepakke-lenke]
	TIPS
Hold hele e-posten innenfor én skjermhøyde. Bookeren skal ikke måtte scrolle for å finne poenget.


Oppfølging — purring
Vent minst én uke før du purrer. Svar i samme e-posttråd som den opprinnelige henvendelsen — da har bookeren beskjeden rett under.
EMNEFELT
(Samme emnefelt som første e-post — bare trykk «svar».)
TEKST
Hei [fornavn],
Bare en vennlig påminnelse om e-posten jeg sendte [dato]. Jeg skjønner at innbokser kan bli overfylte — gi gjerne en rask tilbakemelding om det er noe dere kan se på, eller om datoene er opptatt.
Takk for oppmerksomheten!
[Signatur som over]
	TIPS
Får du ikke svar etter to purringer, flytt fokus. Bookeren har sagt nei uten å si det — det er ikke personlig.


Eksempel
Slik kan en god booking-henvendelse se ut i praksis:
TIL
Sharif Mikkelsen
EMNE
Three Brothers Band — release-turné til Hula Scene i april?
FRA
Torbjørn Hammer
 
Hei Sharif,
Jeg heter Torbjørn Hammer og spiller i jazz-trioen Three Brothers Band. 4. april slipper vi vårt nye album «Are We Brothers?», og jeg planlegger en turné i den forbindelse.
Vårt forrige album, «Three Days' Silence» (2023), mottok gode anmeldelser og ble feiret med utsolgte konserter i Oslo og Trondheim. Det har nå rundet 34 000 spillinger på Spotify. Musikken på det nye albumet er et musikalsk møte mellom moderne jazz og japansk tradisjonsmusikk.
Jeg har veldig lyst til å spille hos dere på ærverdige Hula Scene i Haugesund, og lurer på om dere har noen ledige helgedatoer i april? Vi har allerede booket konsert i Bergen den 24. april, så datoer rundt dét er å foretrekke.
Pressepakken vår finner du her, med bio og utvalgte låter fra det nye albumet:
www.dropbox.com/Threebrothersband
Ser fram til å høre fra deg!
Med vennlig hilsen
Torbjørn Hammer
Three Brothers Band
+47 900 00 000  ·  torbjorn.hammer@gmail.nu
www.threebrothersband.no
Lagd med mal fra Samspill IMN — samspillmusicnetwork.no
